b"\n_START_ARTICLE_\nIesu Communio\n_START_SECTION_\nHist\xc3\xb2ria\n_START_PARAGRAPH_\nQuan el convent de Lerma es va quedar petit per acollir totes les postulants, els franciscans li van cedir el monestir de l'Aguilera, proper al santuari i a la tomba de Pere Regalado. En aquest context van sol\xc2\xb7licitar autoritzaci\xc3\xb3 a la Congregaci\xc3\xb3 per als Instituts de Vida Consagrada i Societats de Vida Apost\xc3\xb2lica per poder ser una \xc3\xbanica Comunitat en dues seus diferents, el Santuari de San Pedro Regalado de La Aguilera i el monestir de l'Ascenssi\xc3\xb3 del Seny de Lerma, amb un \xc3\xbanic govern i una \xc3\xbanica casa de formaci\xc3\xb3. El nou monestir va ser adquirit posteriorment per l'Institut als franciscans i es va formar una comunitat amb dues seus i una sola abadessa; sent aquesta una situaci\xc3\xb3 \xc3\xbanica al m\xc3\xb3n, concedida directament per la Santa Seu. La Santa Seu va establir que per iniciar aquesta fase tindrien exercicis espirituals del sacerdot itali\xc3\xa0 Raniero Cantalamessa_NEWLINE_El monestir aut\xc3\xb2nom del Convent de Santa Clara (Lerma) es va transformar en un nou institut religi\xc3\xb3s de dret pontifici, denominat Iesu Communio que va acollir a les que fins aquell moment eren clarisses de Lerma i L'Aguilera. Es van aprovar i van confirmar les constitucions del nou institut ad experimentum per cinc anys. La mare Ver\xc3\xb3nica Mar\xc3\xada Berzosa va ser reconeguda com a fundadora i confirmada com Superiora general del nou institut. El monestir de l'Ascensi\xc3\xb3 del nostre Senyor de Lerma va ser abandonat per la comunitat el 2015. El nunci Renzo Fratini i el cardenal Antonio Mar\xc3\xada Rouco Varela van acompanyar a l'arquebisbe de Burgos en la celebraci\xc3\xb3 eucar\xc3\xadstica que va tenir lloc el 12 de febrer de 2011 en la Catedral de Santa Maria de Burgos quan les 186 religioses es van adherir formalment al nou institut._NEWLINE_La primera fundaci\xc3\xb3 de la comunitat va ser al juny de 2017 al Monestir de la Visitaci\xc3\xb3 de Santa Maria, un edifici pr\xc3\xa8viament ocupat per les religioses saleses de la localitat valenciana de Godella. Al monestir, que s'havia d'ampliar i reformar, estava previst que s'hi traslladessinn 50 monges."